PRAĆENJE I OCJENJIVANJE VJEROUČENIKA U OSNOVNOJ ŠKOLI

*Nastavni predmet: Katolički vjeronauk Školska godina:2014./2015. OŠ: Tar - Vabriga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Uvažavajući posebnosti vjeronaučne pouke vrednovanje se sastoji od sustavnoga procjenjivanja postignuća učenika u odnosu na utvrđene ciljeve uz pomoć posebnih mjerila i standarda.

Ocjenjivanje vjeronaučnih postignuća vjeroučenika moguće je ostvariti:

* na kraju nastavne jedinice,
* na kraju nastavne cjeline,
* na kraju tromjesečja,
* na kraju polugodišta.

Ocjenjivanje se na području školskoga vjeronauka može ostvariti na različite načine:

* općom ocjenom
* po pojedinim vidovima učenja
* opisnom ocjenom
* brojčanom ocjenom

**Što vrednovati?** Prema *Planu i programu katoličkoga školskog vjeronauka u osnovnoj školi* navode se sljedeći elementi vrednovanja:

**znanje:**

* usvojenost programskih sadržaja na:
* spoznajno - informativnoj razini,
* doživljajno - iskustvenoj razini,
* djelatno - iskustvenoj razini.

**stvaralačko izražavanje:**

* usmeno izražavanje,
* pismeno izražavanje,
* likovno izražavanje,
* scensko izražavanje,
* glazbeno izražavanje.

**zalaganje:**

* uključivanje učenika u razne oblike rada,
* motiviranost na satu,
* marljivost u izvršavanju postavljenih zadataka,
* inicijativnost koja pokreće nove ideje,
* uključenost u izvanškolske aktivnosti.

**kultura međusobnog komuniciranja:**

* kultura prema svim sudionicima susreta uključuje:finoću,pažnju,poštovanje,iskrenostslobodu,kvalitetnu verbalnu komunikaciju,
* odnos prema autoritetima

Načini vrednovanja mogu se provoditi kroz:

* usmenu komunikaciju,
* vrednovanje stvaralačkog izražavanja,
* vrednovanje rada u skupini,
* vrednovanje kreativnog pismenog izražavanja.

Za rad u skupini mogu se primijeniti dva pravila:

* + vrednovati rezultate skupine kao cjeline.
	+ pojedinačno, za svaku aktivnost u skupini,

 OBLICI PRAĆENJA I VREDNOVANJA VJEROUČENIKA

Opisno **praćenje vjeroučenika je sustavno bilježenje zapažanja o razvoju:**

* interesa,
* motivacije,
* sposobnosti,
* postignuća u usvajanju sadržaja,
* odnosa prema radu i postavljenim zadacima,
* odnosa prema odgojnim vrijednostima.

**Prilikom praćenja napredovanja vjeroučenika potrebno je:**

* uvažavati ostvarivanje operativnih zadaća nastave,
* uz svako opažanje upisati datum,
* upisati zapažanja koja su za vjeroučenika karakteristična i po kojima je zapažen u odnosu na ostale vjeroučenike,
* naglasiti što je dobro i pozitivno u vjeroučenikovu razvoju,
* upisati samo provjerene i dokazane tvrdnje,
* obratiti pozornost na jasnoću zabilježaka,
* izbjegavati uopćavanja.

**Vladanje vjeroučenika prati se i ocjenom na temelju odnosa**

* **prema sebi**

 točan u izvršavanju zadataka, ustrajan u radu, vrijedan i str­pljiv, ostvaruje postavljene ciljeve;

* **prema radu**

samostalno obavlja uratke, aktivan, ima osjećaj dužnosti, odgovoran u radu, pozitivan odnos prema učenju, kreativan;

* **prema drugim vjeroučenicima**

pažljiv, poštuje druge, pazi na izraža­vanje, otvoren i susretljiv, plemenit i spreman na pomoć, pouzdan i drži zadanu riječ, iskren i prijateljski pristupa kolegama, gradi pozitivne međuljudske odnose;

* **prema učenicima i ostalim djelatnicima u školi**

uljudan, poštuje starije, pristojan u svemu, zna priskočiti u pomoć;

* **prema školskoj imovini**

ispravno se služi školskom imovinom, pazi na stvari, ne uništava stvari;

* **prema širem društvenom i prirodnom okružju**

zalaže se oko uređenja okoliša škole.

|  |
| --- |
| **ZNANJE - KRITERIJI VREDNOVANJA** |
| NEDOVOLJAN | Ni uz pomoć nastavnika učenik ne prepoznaje osnovne sadržaje.  |
| DOVOLJAN | Uz veliku pomoć nastavnika učenik prepoznavanja osnovne sadržaje i slabo ih reproducira.  |
| DOBAR | Uz nastavnikovu pomoć učenik reproducira i razumije osnovne sadržaje. |
| VRLO DOBAR | Uz malu pomoć nastavnika učenik solidno razumije sadržaje, logički ih povezuje i primjenjivanje na nove jednostavnije situacije. |
| ODLIČAN | Učenik samostalno, sigurno i vješto primjenjuje znanja na zahtjevnije problemske situacije. |

|  |
| --- |
| **ZALAGANJE - KRITERIJI VREDNOVANJA** |
| NEDOVOLJAN | Učenik ne pokazuje zanimanje za nastavne sadržaje, ne sudjeluje u nastavi, često nema udžbenik i bilježnicu, ne piše školske i domaće uratke, ne donosi dogovorene materijale potrebne za obradu pojedinih tema. |
| DOVOLJAN | Učenik pokazuje minimalno zanimanje za nastavne sadržaje, površno prati nastavnika, zapis u bilježnici mu je nepotpun, neredovit je u pisanju školskih i domaćih uradaka, rijetko donosi dogovorene materijale potrebne za obradu pojedinih tema.  |
| DOBAR | Učenik pokazuje prosječno zanimanje za nastavne sadržaje, zapis u bilježnici mu je uglavnom cjelovit, površan u pisanju školskih i domaćih uradaka, neredovito donosi dogovorene materijale potrebne za obradu pojedinih tema. |
| VRLO DOBAR | Učenik aktivno sudjeluje u nastavi, redovit je u pisanju školskih i domaćih uradaka, uglavnom donosi dogovorene materijale potrebne za obradu pojedinih tema. |
| ODLIČAN | Učenik vrlo aktivno sudjeluje u nastavi, često postavlja pitanja s ciljem pojašnjenja i produbljenja nastavnih sadržaja, školske i domaće uratke piše cjelovito, redovito donosi dogovorene materijale potrebne za obradu pojedinih tema, samoinicijativno donosi materijale vezane za pojedine nastavne teme, aktivan u izvannastavnim aktivnostima.  |

|  |
| --- |
| **STVARALAČKO IZRAŽAVANJE - KRITERIJI VREDNOVANJA** |
| NEDOVOLJAN | Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaje nastavnika.  |
| DOVOLJAN | Učenik ne pokazuje interes prema stvaralačkom izražavanju, ali reagira na poticaj nastavnika, djelomično izvršava postavljene zadatke, uspijeva se izraziti samo uz veliku nastavnikovu pomoć.  |
| DOBAR | Učenik se trudi u radu i obavljanju postavljenih zadataka, ali mu nedostaje jasnoća u izričaju, slabije uočava bit sadržaja, teže pokazuje i artikulira svoje sposobnosti.  |
| VRLO DOBAR | Učenik rado prihvaća sudjelovanje u različitim oblicima stvaralačkoga izražavanja, uglavnom se izražava gramatički pravilnim i razumljivim rečenicama, solidno se služi religioznim rječnikom, ima solidnu sposobnost komunikacije vjerskih sadržaja i koreliranja naučenoga.  |
| ODLIČAN | Učenik samostalno, razumljivo i argumentirano obrazlaže svoje mišljenje, rado sudjeluje u različitim oblicima stvaralačkog izražavanja i daje inicijative, ističe se po iscrpnosti, uspješnosti i kreativnosti, drži se zadane teme i uočava bit sadržaja, sposoban je s kršćanskog stajališta kritički propitivati i prosuđivati različite oblike mišljenja i ponašanja. |

|  |
| --- |
| **KULTURA KOMUNICIRANJA - KRITERIJI VREDNOVANJA** |
| NEDOVOLJAN | Učenik često ometa rad, nepristojno i neprimjereno se ponaša i izražava, nedostaje mu odnos poštivanja prema kršćanskim vrijednostima.  |
| DOVOLJAN | Učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima.  |
| DOBAR | Učenik povremeno surađuje s drugim učenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje, treba još više razviti odnos poštivanja prema kršćanskim vrijednostima.  |
| VRLO DOBAR | Učenik solidno surađuje s ostalim učenicima i vjeroučiteljem, pristojno i primjereno se ponaša i izražava, s poštivanjem se odnosi prema kršćanskim vrijednostima.  |
| ODLIČAN | Učenik izvrsno surađuje s ostalim učenicima i vjeroučiteljem, pažljiv i uljudan, uzornim ponašanjem vrlo pozitivno djeluje na ostale učenike, u svim situacijama se s poštivanjem odnosi prema kršćanskim vrijednostima.  |